30.10.2008 Jurnalul Oficial al Uniunii Europene L 288/7 DECIZIA A COMISIEI din 22 octombrie 2008 de înființare a unui Comitet pentru politica europeană de grup (2008/824/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, întrucât: () Articolul 157 din tratat a atribuit Comunității și statelor membre sarcina de a veghea la asigurarea condițiilor necesare competitivității industriei Comunității, precum și a favorizării unei mai bune exploatări a potențialului industrial al politicilor de inovare, cercetare şi dezvoltare tehnologică. Articolul 13 din Decizia nr. 1639/2006/CE a Parla- mentului European și a Consiliului din 24 octombrie 2006 de instituire a unui program-cadru pentru inovație și competitivitate (2007-2013) () face apel la acțiuni de încurajare, în conformitate cu o abordare sectorială, a inovației, a formării de grupuri, de reţele de inovație, a parteneriatelor între sectorul public şi cel privat în materie de inovație şi cooperare cu organizațiile internaționale în cauză şi a utilizării gestiunii inovației. În comunicarea sa „Transpunerea cunoştințelor în practică: o strategie amplă privind inovarea în UE” (?), Comisia recunoaşte rolul important al grupurilor din punct de vedere al competitivității și al inovării ca instrumente de reducere a distanțelor dintre întreprinderi, cercetare şi resurse, facilitând astfel pătrunderea mai rapidă a informației pe piață și solicită o orientare politică strategică și cooperarea în acest sens. În concluziile sale din 4 decembrie 2006, Consiliul Competitivitate a identificat grupurile drept una dintre cele nouă priorități strategice pentru punerea în aplicare a strategiei ample europene privind inovarea. Consiliul European din 13 și 14 martie 2008 a subliniat în concluziile sale necesitatea unei mai bune coordonări a condițiilor cadrului pentru inovare, inclusiv prin îmbună- tăţirea legăturilor dintre ştiință și industrie și a grupurilor de nivel mondial privind inovaţia, precum şi prin dezvoltarea de grupuri și rețele regionale. Memorandumul privind grupurile europene, lansat în cadrul Conferinței preşedinției europene  privind inovarea și grupurile care a avut loc la Stockholm pe 22 şi 23 ianuarie 2008, semnat de peste 70 de autorități () JO L 310, 9.11.2006, p. 15. () COM(2006) 502 final, 13.9.2006. (12) (14) şi agenții naționale şi regionale, a marcat un pas important în vederea încurajării dezvoltării grupurilor. Alianţa europeană a grupurilor, care în prezent reuneşte peste 70 de organizații partenere din întreaga Europă, a reprezentat primul pas către o cooperare în materie de politică a grupurilor în întreaga Uniune Europeană. În avizul său cu privire la grupuri și la politica grupurilor adoptat la 19 iunie 2008, Comitetul Regiunilor a făcut apel la organizarea unui Comitet la nivel înalt de experţi în domeniul grupurilor, care ar putea acţiona drept platformă de discuții privind punerea în aplicare a unui cadru strategic general pentru grupuri. În comunicarea Comisiei „Către înființarea de grupuri de nivel mondial în Uniunea Europeană: implementarea unei strategii ample privind inovarea” (), înființarea unui Comitet pentru politica de grup este identificată drept un pas important în cadrul agendei politicii de sprijinire a grupurilor de nivel mondial în UE. Prin urmare, sunt necesare înfiinţarea unui Comitet pentru politica europeană de grup şi definirea sarcinilor şi a structurii acestuia. În vederea realizării obiectivelor menționate anterior, Comisia trebuie să recurgă la contribuții din partea responsabililor politici și a experților în domeniul înființării de grupuri. Comitetul pentru politica europeană de grup ar trebui să dezbată aspecte legate de politicile de grup în vederea analizei ulterioare a modalităților prin care se va putea acorda un sprijin mai susținut statelor membre în procesul de încurajare a înființării de grupuri de nivel mondial în Uniunea Europeană. Comitetul pentru politica europeană de grup ar trebui să fie constituit din membri de nivel înalt cu experiență şi competențe în domeniul politicilor de competitivitate şi inovare și care să cunoască foarte bine rolul și func- ționarea grupurilor în cadrul dezvoltării economice. Este necesară definirea unor norme privind divulgarea informației de către membrii Comitetului pentru politica europeană de grup, fără a aduce atingere normelor privind securitatea stabilite în anexa la Decizia a Comisiei 2001/844/CE, CECO, Euratom ($). () COM(2008) 652, 17.10.2008. ( JO L 317, 3.12.2001, p. 1.